joelniklaus/EU_Wikipedias huggingface dataset:
Κόσμος 124

Ο Κόσμος 124 ( ή Ζενίτ-2 No.42 ήταν σοβιετικός κατασκοπευτικός δορυφόρος ο οποίος εκτοξεύτηκε το 1966. Ήταν ο τεσσαρακοστός δορυφόρος τύπου Ζενίτ-2 που στάλθηκε στο διάστημα. Είχε μάζα 4730 χιλιόγραμμα.

Αποστολή 
Εκτοξεύτηκε με πύραυλο«Βοσχόντ» από το κοσμοδρόμιο του Μπαϊκονούρ στις 14 Ιουλίου 1966 (10:33 UTC). Τέθηκε επιτυχώς σε χαμηλή περιγήινη τροχιά και στην συνέχεια έλαβε αριθμό στο σύστημα ονοματοδοσίας "Κόσμος", τον διεθνή προσδιοριστή  1966-064A καθώς και τον αριθμό 2325 στον Κατάλογο Δορυφόρων.

Την 16η Ιουλίου 1966 ο Κόσμος 124 είχε περίγειο 204 χλμ., απόγειο 284 χλμ., τροχιακή κλίση 51.7 μοιρών. Μετά από οκτώ ημέρες η κάψουλα επανεισόδου, στην οποία βρίσκονταν το φιλμ, αποσυνδέθηκε από το σκάφος και επανήλθε στην ατμόσφαιρα. Προσεδαφίστηκε ομαλά με χρήση αλεξίπτωτων στις 22 Ιουλίου 1966.ref name="Zarya"></ref>

Δείτε επίσης 
 Διαστημικές αποστολές το 1966

Παραπομπές 

Δορυφόροι Ζενίτ-2
Διαστημικές αποστολές το 1966
Λευκός Λωτός

Ο Λευκός Λωτός (απλοποιημένα κινέζικα: 白莲教; παραδοσιακά κινέζικα: 白蓮教; πινγίν: Báiliánjiào; Wade-Giles: Pai-lien Chiao) ήταν ένα θρησκευτικό και πολιτικό κίνημα που προσέφυγαν πολλοί Κινέζοι Χαν οι οποίοι βρήκαν παρηγοριά στη λατρεία της Wusheng Laomu ("Αγέννητη Σεβαστή Μητέρα" (Απλοποιημένα Κινέζικα: 无 生 老母; παραδοσιακά κινέζικα: 無 生 老母).), η οποία θα συγκέντρωνε όλα τα παιδιά της στην χιλιετία σε μια οικογένεια.

Το δόγμα του Λευκού Λωτού περιλαμβάνει μια πρόβλεψη για την επικείμενη έλευση του μελλοντικού Βούδα, του Μετρέγια.

Παραπομπές 
 
 
 
 
 
 

Βουδισμός
Σεκταρισμός
Κανναβιδιόλη

Η Κανναβιδιόλη (CBD) είναι οργανική ένωση και είναι ένα από τουλάχιστον 85 κανναβινοειδή που υπάρχουν στην Κάνναβη. Πρόκειται για ένα σημαντικό φυτοκανναβινοειδές, που αντιστοιχεί στο 40% του εκχυλίσματος του φυτού κάνναβης και χρησιμοποιείται σε ευρύ φάσμα ιατρικών εφαρμογών. Λόγω των ιατρικών της λειτουργειών, η χρήση της Κανναβιδιόλης σε καταναλωτικά προϊόντα έχει νομιμοποιηθεί απο το 2017 στην Ελλάδα, και πλέον αποτελεί νόμιμη διαδικασία στις περισσότερες ανεπτυγμένες χώρες. Στις περισσότερες χώρες που τα προϊόντα κανναβιδιόλης - CBD είναι νόμιμα χρειάζεται να περιέχουν λιγότερο από 0,2% THC - Τετραϋδροκανναβινόλη. Παρά την παρουσία της στο φυτό της Κάνναβης, η κανναβιδιόλη δεν αποτελεί ναρκωτική ουσία και δεν προκαλεί εξάρτηση, όντας έτσι κατάλληλη για κατανάλωση απο παιδιά, ηλικιωμένους, ακόμα και ζώα.

Έρευνα

Νευρολογικές δράσεις. 
Η Κανναβιδιόλη θεωρείται σπασμολυτικό για τα ζώα, όμως μελέτες σε ανθρώπους δεν έχουν δείξει τέτοια αποτελέσματα. Το 2015 ξεκίνησε μελέτη σε τυχαίους ασθενείς για την αντιμετώπιση επιληπτικών συνδρόμων. Επίσης η CBD είναι νευροπροστατευτική για τα ζώα.

Πηγές-Παραπομπές 

Φαινόλες
Αντιεπιληπτικά
Οργανικές ενώσεις
Αντιφλεγμονώδεις παράγοντες
Τερπένια και τερπενοειδή
Ηρώ Διώτη

Η Ηρώ Διώτη είναι Ελληνίδα πολιτικός και πρώην βουλευτής του ΣΥΡΙΖΑ.

Βιογραφικά στοιχεία
Γεννήθηκε το 1979 στον Χολαργό και μεγάλωσε στη Λάρισα. Έχει σπουδάσει στο τμήμα Διεθνών Ευρωπαϊκών Οικονομικών και Πολιτικών Σπουδών του Πανεπιστημίου Μακεδονίας και είναι οικονομολόγος.

Πολιτική σταδιοδρομία
Είναι ενεργό μέλος της Αριστεράς από το 1997 συμμετέχοντας σε αντιρατσιστικές κινήσεις και στα κινήματα πόλης.
Εξελέγη για πρώτη φορά βουλευτής το 2009, στα 30 της χρόνια, στην εκλογική περιφέρεια της Λάρισας. Επανεξελέγη στις εκλογές του Μαΐου και του Ιουνίου του 2012 και του Ιανουαρίου του 2015. Παράλληλα, ήταν μέλος της Κεντρικής Επιτροπής του ΣΥΡΙΖΑ.

Κατά τη διάρκεια της βουλευτικής της θητείας ασχολήθηκε με τα ανθρώπινα δικαιώματα και ήταν πρόεδρος της Ειδικής Μόνιμης Επιτροπής Προστασίας του Περιβάλλοντος στην πρώτη θητεία της κυβέρνησης ΣΥΡΙΖΑ-ΑΝΕΛ.

Στις αυτοδιοικητικές εκλογές του 2014 ήταν υποψήφια περιφερειάρχης Θεσσαλίας υποστηριζόμενη από τον ΣΥΡΙΖΑ με τον συνδυασμό Δρόμος της Ανατροπής για τη Θεσσαλία. Συγκέντρωσε 58.756 ψήφους και ποσοστό 13,31% στον Α' γύρο λαμβάνοντας την τρίτη θέση και δεν κατάφερε να περάσει στον Β' γύρο.

Τον Αύγουστο του 2015, δε ψήφισε το τρίτο μνημόνιο και στις εκλογές του Σεπτεμβρίου του 2015 δεν ήταν υποψήφια με κανένα πολιτικό κόμμα. Τον Οκτώβριο του 2015 παραιτήθηκε από μέλος του ΣΥΡΙΖΑ.

Παραπομπές

Βουλευτές εκλεγμένοι με τον ΣΥΡΙΖΑ
Βουλευτές Λάρισας
Περιφερειακοί Σύμβουλοι ανά την Ελλάδα
Σενάριο

Σενάριο είναι η έγγραφη δουλειά του σεναριογράφου.

Είδη 
Μπορεί να αφορά μια θεατρική παράσταση, μια τηλεοπτική σειρά, μια κινηματογραφική ταινία, μια τηλεταινία, ένα κουτσομπολιό, ένα βιντεοκλίπ, ένα επιτραπέζιο παιχνίδι, ένα κόμικ, ένα πορνικό σκετσάκι, ένα τηλεοπτικό πρόγραμμα, ή μια παρουσίαση κάποιας εκδήλωσης. Ένα σενάριο μπορεί να είναι η πρωτότυπη δουλειά του σεναριογράφου, αλλά μπορεί να είναι και κάποια διασκευή ενός ήδη υπάρχοντος λογοτεχνικού ή θεατρικού έργου.

Περιγραφή 
Το σενάριο δεν είναι λογοτεχνία, αλλά η απλή περιγραφή μιας ιστορίας που θα κληθεί να παραλάβει ο σκηνοθέτης και να της δώσει σάρκα και οστά. Παρόλα αυτά ακολουθεί πιστά τους κανόνες αφήγησης όπως αυτοί περιγράφονται στην Ποιητική του Αριστοτέλη. Γενικώς έχει έναν ήρωα, ένα θέμα, μία υπόθεση, ένα περιβάλλον, τους υπόλοιπες χαρακτήρες που θα πλαισιώσουν τον ήρωα και ένα δραματικό γιατί. Αυτό μπορεί να παρουσιαστεί δραματικά ή κωμικά ανάλογα με την επιθυμία του σεναριογράφου.

Μοτίβο 
Στα αμέτρητα είδη σεναρίων που υπάρχουν, συμβαίνει πάντα το ίδιο πράγμα. Ο ήρωας κάνει ένα ταξίδι, έχει έναν στόχο και καλείται να προσπεράσει μια σειρά από εμπόδια για να καταφέρει να φτάσει από τη θέση Α στη θέση Β.

Παραπομπές 

Δημιουργία ταινιών
Ορολογία φιλμ και βίντεο
Παραγωγή ταινιών
Σαλόν (Παρίσι)

Το Σαλόν (γαλλικά: Salon) ή σπανιότερα σαλόνι του Παρισιού (γαλλικά: Salon de Paris), ξεκίνησε  το 1667, ήταν επίσημη έκθεση ζωγραφικής της Ακαδημίας Καλών Τεχνών του Παρισιού. Μεταξύ 1748 και 1890 ήταν αναμφισβήτητα το μεγαλύτερο καλλιτεχνικό γεγονός του δυτικού κόσμου. Το 1761, τριάντα τρεις ζωγράφοι, εννέα γλύπτες  και έντεκα χαράκτες εξέθεσαν τα έργα τους. Από το 1881 και μετά, διοικείται από την Société des Artistes Français. Το 1900 ο Ιταλός γλύπτης Τζοβαννι ντε Μαρτίνο (Giovanni De Martino) κάτοικος Παρισιού, κέρδισε για πρώτη φορά, ένα ειδικό βραβείο του Salon με το χάλκινο γλυπτό με τίτλο  "Le pêcheur de criquets" .

Παραπομπές

Ζωγραφική στη Γαλλία
Εκθέσεις τέχνης
Φυσικό καταφύγιο του όρους Νίμπα

Το φυσικό καταφύγιο του όρους Νίμπα (γαλλικά: Réserve naturelle intégrale du Mont Nimba) είναι μια προστατευόμενη περιοχή και Μνημείο Παγκόσμιας Κληρονομιάς της ΟΥΝΕΣΚΟ, με την περιοχή να βρίσκεται ανάμεσα στις χώρες της Γουινέας και της Ακτής του Ελεφαντοστού, ενώ έχει προταθεί η περιοχή του καταφυγίου να επεκταθεί ώστε να περιλαμβάνει και περιοχές οι οποίες βρίσκονται στη Λιβερία. Στην περιοχή βρίσκεται ένα σημαντικό μέρος του όρους Νίμπα, μιας γεωγραφικά μοναδικής περιοχής στην οποία διαβιούν πάνω από 200 ενδημικά είδη. Στα είδη αυτά περιλαμβάνονται διάφοροι τύποι αντιλόπης, πανθηροειδών, μικρών θηλαστικών όπως νυφίτσες, χιμπατζήδες, και διάφοροι τύποι φρύνων.

Ιστορία
Το φυσικό καταφύγιο ιδρύθηκε το 1943 στην περιοχή της Ακτής Ελεφαντοστού και το 1944 στην περιοχή της Γουινέας. Το μέρος που αντιστοιχεί στη Γουινέα έγινε αποδεκτό ως καταφύγιο βιόσφαιρας το 1980, ενώ η περιοχή και στις 2 χώρες ανακηρύχθηκε Μνημείο Παγκόσμιας Κληρονομιάς το 1981 (Γουινέα) και 1982 (Ακτή Ελεφαντοστού) αντίστοιχα.Το όρος Νίμπα με χρησιμοποιείται ως καταφύγιο για πολλά είδη της Δυτικής Αφρικής, και στα πλούσια τροπικά δάση της περιοχής ζουν υπάρχουν πάνω από 2000 είδη ανώτερων φυτών.

Οι κοντινότεροι οικισμοί στην περιοχή βρίσκονται στην πόλη Γιεκέπα προς τα δυτικά εντός της Λιβερίας, και οι οικισμοί Μποσού και Ν'Ζου στη Γουινέα, ενώ υπάρχει ένα τοπικό κέντρο διατήρησης και διαχείρισης της περιοχής από το Ίδρυμα Πάρκων της Γουινέας.

Από το 1992 η ΟΥΝΕΣΚΟ έχει σημάνει την περιοχή ως βρισκόμενη σε κίνδυνο, λόγω της δραστηριοποίησης ορυχείων σιδήρου στην περιοχή, και λόγω των ομάδων προσφύγων από τη Λιβερία οι οποίοι καταφεύγουν στο πάρκο.

Παραπομπές

Εξωτερικοί σύνδεσμοι
 APES MAPPER
 UNESCO Mount Nimba Strict Nature Reserve Site
 WCMC Natural Site Data Sheet
Act Establishing East Nimba Nature Reserve - Republic of Liberia

Νιμπα
Νιμπα
Νιμπα
Νιμπα
Νιμπα
Νιμπα
Νιμπα
Gold & Platinum

{{Infobox Album
| Όνομα  = Gold & Platinum
| Είδος  = Συλλογή
| Καλλιτέχνης  = Lynyrd Skynyrd
| Εξώφυλλο  = Lynyrd Skynyrd - Gold & Platinum.jpg
| Background = lavender
| Κυκλοφορία  = Δεκέμβριος 1979
| Ηχογράφηση  = 1971-1977
| Είδος_Μουσικής = Southern Rock, Blues Rock
| Διάρκεια  = 84:09
| Δισκογραφική  = MCA
| Παραγωγός  = Τζίμι Τζόνσον, Τιμ Σμιθ
| Προηγούμενο album  = Street Survivors (1977)| Αυτό το album  =Gold & Platinum (1979)| Επόμενο album  = 
}}Gold & Platinum είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, η οποία κυκλοφόρησε τον Δεκέμβριο του 1979 μέσω της δισκογραφικής εταιρείας "MCA".

Τα κομμάτια που αποτελούν την συλλογή προέρχονται από τα στούντιο άλμπουμ του συγκροτήματος τα οποία είχαν κυκλοφορήσει μέχρι την αρχική διάλυση τους το 1977 ("(Pronounced 'Lĕh-'nérd 'Skin-'nérd)", "Second Helping", "Nuthin' Fancy", "Gimme Back My Bullets" και "Street Survivors"), το ζωντανά ηχογραφημένο "One More from the Road" και την συλλογή με τις μέχρι τότε ακυκλοφόρητες ηχογραφήσεις "Skynyrd's First and... Last".

Γνώρισε μέτρια εμπορική επιτυχία αρχικά, σκαρφαλώνοντας ως την δωδέκατη θέση των τσαρτ του Billboard, αλλά τον Αύγουστο του 1980 βραβεύθηκε ως πλατινένιος δίσκος ξεπερνώντας τις πωλήσεις του ενός εκατομμυρίου αντιτύπων στις Ηνωμένες Πολιτείες και ως τριπλά πλατινένιος τον Ιούλιο του 1987, ξεπερνώντας τα τρία εκατομμύρια αντίτυπα.

Τραγούδια
Μέρος πρώτο
"Down South Jukin'" - 2:12
"Saturday Night Special" - 5:08
"Gimme Three Steps" (Live) - 5:00
"What's Your Name?" - 3:31
"You Got That Right" - 3:46
"Gimme Back My Bullets" - 3:28
"Sweet Home Alabama" - 4:44
"Free Bird" (Live) - 14:10

Μέρος δεύτερο
"That Smell" - 5:47
"On the Hunt" - 5:25
"I Ain't the One" (Live) - 3:17
"Whiskey Rock-A-Roller" - 4:23
"Simple Man" - 5:57
"I Know a Little" - 3:28
"Tuesday's Gone" - 7:32
"Comin' Home" - 5:30

Θέσεις τσαρτ
Gold & Platinum (άλμπουμ)Επίσημη κυκλοφορία: Δεκέμβριος 1979

Βραβεία
Gold & Platinum (άλμπουμ)
 Ηνωμένες Πολιτείες (RIAA Certification): 3 x πλατινένιος

Τα μέλη του συγκροτήματος 
Τα τραγούδια του Gold & Platinum ηχογραφήθηκαν από τους εξής μουσικούς:
 Ρόνι Βαν Ζαντ - φωνητικά
 Άλεν Κόλινς - κιθάρα
 Στιβ Γκέινς - κιθάρα, φωνητικά
 Γκάρι Ρόζιγκτον - κιθάρα
 Τζεφ Κονόβερ - φυσαρμόνικα
 Γουέιν Πέρκινς - κιθάρα
 Μπίλι Πάουελ - πλήκτρα
 Γκρεγκ Γουόκερ - μπάσο
 Λέον Γουίλκισον - μπάσο
 Εντ Κινγκ - μπάσο
 Ρίκι Μέντλοκ - τύμπανα, φωνητικά, μαντολίνο
 Μπομπ Μπερνς - τύμπανα
 The Honkettes - φωνητικά
 Τιμ Σμιθ - φωνητικά
 Μπάρι Χάργουντ - ντόμπρο

Παραπομπές

Πηγές
 Gold & Platinum - Lynyrd Skynyrd | Songs, Reviews, Credits, Awards | AllMusic
 Lynyrd Skynyrd reviews, music, news - sputnikmusic
 Lynyrd Skynyrd Band* - Gold & Platinum (Vinyl, LP) at Discogs

Δισκογραφία των Lynyrd Skynyrd
Άλμπουμ του 1979
Καρτιέ Λατέν

Το Καρτιέ Λατέν (γαλλικά: Quartier latin, κυριολεκτικά λατινική συνοικία) είναι περιοχή στο 5ο και 6ο διαμέρισμα του Παρισιού. Βρίσκεται στην αριστερή όχθη του Σηκουάνα, γύρω από τη Σορβόννη και είναι γνωστό για την φοιτητική ζωή και τα μπιστρό του. Στο Καρτιέ Λατέν βρίσκονται τα πιο διάσημα πανεπιστημιακά κτίρια του Πανεπιστημίου του Παρισιού και των πανεπιστημίων που το διαδέχτηκαν μετά τον Μάη του '68, όπως το Πανεπιστήμιο Παντεόν-Σορμπόν και το Πανεπιστήμιο Παντεόν-Ασσάς, καθώς και άλλα ανώτερα εκπαιδευτικά ιδρύματα, όπως το Κολλέγιο της Γαλλίας (Collège de France), το ψυχιατρικό νοσοκομείο Λανγκ-Μαρτινέζ, το École des Mines de Paris και η Schola Cantorum. Άλλα ιδρύματα, όπως η Εκόλ Πολιτεκνίκ (Πολυτεχνική Σχολή (Γαλλία)), μετακινήθηκαν πρόσφατα σε πιο ευρύχωρο περιβάλλον.

Η συνοικία πήρε το όνομά της από τα λατινικά, τα οποία στο παρελθόν ομιλούνταν μέσα και γύρω από το πανεπιστήμιο, καθώς τα λατινικά ήταν η γλώσσα της μάθησης κατά τον Μεσαίωνα στην Ευρώπη.

Συνοικίες του Παρισιού
Ρέιμερσβααλ (πόλη)

Για τον ομώνυμο δήμο δείτε Ρέιμερσβαααλ (Δήμος)

Η Ρέιμερσβααλ (ολλανδικά: Reimerswaal είναι εξαφανισμένη πόλη στην περιοχή Ζηλανδία (Zeeland) της Ολλανδίας.

Ο σημερινός ομώνυμος Δήμος έλαβε το όνομά του από την πόλη αυτή, η οποία είχε λάβει δικαιώματα πόλης το 1374. Ύστερα από επανειλημμένες πλημμύρες, η Ράιμερσβααλ καταστράφηκε και οι τελευταίοι της κάτοικοι αποχώρησαν το 1632. Σήμερα δεν απομένει τίποτε από αυτήν. Βρισκόταν βόρεια από τον σημερινό Δήμο, στα ανατολικά του Οοστερσχέλντε και η έκταση που καταλάμβανε ονομάζεται σήμερα "η πνιγμένη γη της Ράιμερσβααλ" (Verdronken Land van Reimerswaal).

Πόλεις της Ολλανδίας
Ζηλανδία (επαρχία)
Μαρία Κυνηγού-Φλάμπουρα

Η Μαρία Κυνηγού-Φλάμπουρα (1922  - 6 Οκτωβρίου 2015) ήταν Ελληνίδα χοροδιδασκάλισσα και συγγραφέας παιδικών έργων. Ήταν η πρώτη που ηχογράφησε το γνωστό παιδικό τραγούδι "Μια ωραία πεταλούδα", το 1967, οπότε εκδόθηκε και δίσκος 45 στροφών με την παιδική χορωδία της Μαρίας Κυνηγού, σε μουσική και στίχους Δήμου Μούτση και Λευτέρη Παπαδόπουλου.

Βιογραφικά στοιχεία 
Γεννήθηκε στην Αθήνα. Σπούδασε πιάνο και χορό στη Σχολή της Κούλας Πράτσικα και συνέχισε τις σπουδές της στο εξωτερικό (μεταπτυχιακές σπουδές). Το 1965 άρχισε να εργάζεται στο Θέατρο Τέχνης του μεγάλου Κάρολου Κουν και αργότερα δίδαξε σε ανώτερες σχολές χορού. Δίδαξε μουσικοκινητική επί 3 δεκαετίες και ειδικεύτηκε στα προβλήματα της ρυθμικής αγωγής στα παιδιά προσχολικής και σχολικής ηλικίας.
Ήταν επικεφαλής στην τελετή αφής της Ολυμπιακής Φλόγας για τους Ολυμπιακούς Αγώνες του 1964 στο Τόκιο.
Πέθανε τον Οκτώβριο του 2015 και κηδεύτηκε στο Πρώτο Νεκροταφείο Αθηνών με πολιτική κηδεία.

Συνεργασίες

Παραστάσεις (χορογραφία)
"Πέρσες" (1965)
"Ορέστεια"
"Βάκχες"
"Φιλοκτήτης"
"Σφήκες"
"Λυσιστράτη"
"Ο λιόντας" (2006)

Έργα 
Έγραψε και εξέδωσε πολλά παιδικά βιβλία για παιδιά και για εκπαιδευτικούς.
"Θεόφιλος", Εξάντας. (1979)
"Γουναρόπουλος", Εξάντας (1979)
"Λαϊκή τέχνη", Ερμής (1980)
"Folk Art", Ερμής (1986)
"Φίλε μου Κάρολε", Ερμής (1991)	
"Κύκλοι, γραμμές, ζευγάρια", Ερμής (1994)
"Σαν κίνηση, σαν τραγούδι, σαν παιχνίδι", Ερμής (1997)	
"Τραγουδώ και γυμνάζομαι", Ερμής, (1999)
"Ιδέες, φαντασία, κίνηση", Ερμής (1999)	
"Αγαπάω, μαθαίνω, χορεύω ελληνικούς χορούς", Ερμής (1999)
"2028, Λαβύρινθος" (1999)
"Μουσικά ρυθμικά και κινητικά παιχνίδια", Διάπλαση (2006)
"Μικρές ιστορίες με ήχους και κίνηση", Διάπλαση (2007)
"Οι ιστορίες του ουράνιου τόξου", Διάπλαση (2007)
"Παραμύθια με μουσικά όργανα", Διάπλαση (2008)	
"Λαϊκά μουσικά όργανα του κόσμου", Ακρίτας (2008)
"Η σαρανταποδαρούσα χωρίς όνομα", Διάπλαση (2008)
"Ο μπαξές της Βερενίκης" Διάπλαση (2009)
"Ρυθμικές ασκήσεις", Διάπλαση (2011)
"Η μουσική του αέρα", Διάπλαση. (2011)
"100 μικρά γνωστά τραγούδια για φλογέρα", Φίλιππος Νάκας Μουσικός Οίκος, 2013.

Εξωτερικοί σύνδεσμοι 
 Βιογραφία και εργογραφία στη BiblioNet, ανάκτηση 20-1-2016.

Παραπομπές 

Έλληνες χορογράφοι
Έλληνες συγγραφείς
Έλληνες χορευτές
Ρόμπερτ Σέρμαν

Ο Ρόμπερτ Σέρμαν (Robert Bernard Sherman, 19 Δεκεμβρίου 1925 - 6 Μαρτίου 2012) ήταν Αμερικανός συνθέτης που ως επί το πλείστον έγραψε μουσική για ταινίες μιούζικαλ, συνεργαζόμενος με τον αδελφό του Ρίτσαρντ Σέρμαν. Σύμφωνα με την επίσημη ιστοσελίδα της The Walt Disney Company, το μουσικό δίδυμο αυτό, έχει συνθέσει τα περισσότερα μουσικά θέματα ταινιών από οποιοδήποτε άλλο δίδυμο. Μερικά από τα πιο γνωστά κομμάτια των Αδελφών Σέρμαν βρίσκονται στις ταινίας: Μαίρη Πόππινς, Το βιβλίο της ζούγκλας,  Ο Γουίνι το αρκουδάκι, Τσίττυ - Τσίττυ, Μπανγκ - Μπανγκ, Η Σταχτοπούτα και το τριαντάφυλλο αλλά και στο Σάρλοτ η αραχνούλα. Παρόλα αυτά, το πιο γνωστό τους κομμάτι είναι το It's a Small World, τραγούδι το οποίο παίζεται ανελλιπώς στα λούνα παρκ. Μάλιστα, σύμφωνα με την Time είναι το πιο παιγμένο τραγούδι στον κόσμο.

Ο Σέρμαν, μετά από άδεια των γονιών του, πήρε μέρος στον Δεύτερο Παγκόσμιο Πόλεμο, σε ηλικία 17 ετών. Εξ αιτίας της συμμετοχής του σε αυτόν, αναγκάστηκε να κυκλοφορεί σε όλη του ζωή με μπαστούνι, καθώς δέχτηκε σφαίρα στο γόνατο. Πέρα από τη μουσική, ασχολήθηκε με την ποίηση, τη γλυπτική και τη ζωγραφική. Μαζί με τον αδελφό του βρίσκεται στο Songwriters Hall of Fame, από το 2005.

Παραπομπές

Εξωτερικοί σύνδεσμοι 
Sherman Music 
Redstring Productions - Sherman Brothers
Music World Corporation
Robert Sherman Art
BMI Foundation - Robert B. Sherman Annual Scholarship
Robert B. Sherman BMI Foundation Annual Scholarship 11.08.06 article
Robert B. Sherman BMI Foundation Annual Scholarship 12.14.07 article

Robert B. Sherman at SoundUnwound
A Spoonful of Sugar: Robert Sherman, 1925-2012 Obituary on theartsdesk.com, 6 March 2012

Αμερικανοεβραίοι
Αμερικανοί τραγουδοποιοί
Αμερικανοί απομνημονευματογράφοι
Αμερικανοί συνθέτες
Βραβευμένοι με Όσκαρ Καλύτερης Πρωτότυπης Μουσικής
Βραβευμένοι με Όσκαρ Καλύτερου Πρωτότυπου Τραγουδιού
Βραβευμένοι με Γκράμι
Αμερικανοί δοκιμιογράφοι
Αμερικανοί θεατρικοί συγγραφείς
Αμερικανοί μυθιστοριογράφοι
Θέμα Μελενίκου

Το Θέμα Μελενίκου ήταν διοικητική διαίρεση της Βυζαντινής Αυτοκρατορίας, μικρό Θέμα, στην Θράκη με διοικητική έδρα το Μελένικο της σημερινής Βουλγαρίας. Το θέμα άγνωστο πότε δημιουργήθηκε, αναφέρεται σε έγγραφα του 1304, του 1319 και του 1320.

Υποδιαιρέσεις του θέματος ήταν το Καπετανίκιον Βαλαβίσδας, το Καπετανίκιον Διακάστρου, και το Καπετανίκιον Άνω Βαλαβίσδας.

Παραπομπές

Πηγές 
 Σαμσάρης, Πέτρος (2004, Πανεπιστήμιο Ιωαννίνων), Βυζαντινοί τόποι και μνημεία της κάτω κοιλάδας του Στρυμόνα. Ο σημερινός νομός Σερρών: συμβολή στη μελέτη της ιστορικής γεωγραφίας και μνημειακής τοπογραφίας της περιοχής

Βυζαντινά θέματα
Μελένικο
Δημοκρατικό Προοδευτικό Κόμμα

Το Δημοκρατικό Προοδευτικό Κόμμα μπορεί να αναφέρεται:

 Στο Δημοκρατικό Προοδευτικό Κόμμα (Ελλάδα), ελληνικό κόμμα του 1946-1949.
 Στο Δημοκρατικό Προοδευτικό Κόμμα (Ταϊβάν),  πολιτικό κόμμα της Ταϊβάν (DPP).
Μάχη του Έβρου

Η Μάχη του Έβρου (Μαρίτσα) ποταμού ή Μάχη του Ορμενίου (, , ) έλαβε χώρα στον Ποταμό Έβρο, κοντά στο χωριό του Τσερνομιάνο ή Τζερμιάνο (σημερινό Ορμένιο της Ελλάδας) στις 26 Σεπτεμβρίου του 1371, μεταξύ των δυνάμεων των Οθωμανών διοικητών Λαλά Σαχίν Πασά και Γαζή Αχμέτ Εβρενός και των Σέρβων διοικητών, Βασιλέα Βουκάσιν Μρνιάβτσεβιτς και του αδελφού του, Δεσπότη Γιόβαν Ούγκλιεσα Μρνιάβτσεβιτς , οι οποίοι επιθυμούσαν να πάρουν εκδίκηση για την ήττα στην Πρώτη Μάχη του Έβρου (1364).

Πλαίσιο 
Πριν τη Μάχη του Έβρου, ο Βουκάσιν είχε την πρόθεση της ανακατάληψης της Σκόδρας για λογαριασμό της Σερβικής Αυτοκρατορίας. Ο σερβικός στρατός, υπό την ηγεσία του Βασιλέα Βουκάσιν και του γιου του, πρίγκιπα Μάρκο Μρνιάβτσεβιτς, κατέφθασε στη Σκόδρα τον Ιούνιο του 1371, ωστόσο όταν πληροφορήθηκαν την συγκέντρωση πολυάριθμου οθωμανικού στρατού, ο οποίος ερχόταν από τα ανατολικά, αποφάσισαν να κατευθυνθούν προς το μέρος του ώστε να προετοιμαστούν για τη Μάχη του Έβρου.

Μάχη 
Ο στρατός των Σέρβων αριθμούσε συνολικά 20.000–70.000 άνδρες. Αρκετές είναι οι πηγές που φαίνεται να συμφωνούν σε αυτόν τον υψηλό αριθμό. Ο Δεσπότης Ούγκλιεσα επιθυμούσε να πραγματοποιήσει αιφνιδιαστική επίθεση στους Οθωμανούς στην τότε πρωτεύουσά τους, Αδριανούπολη, ενώ ο Μουράτ Α΄ βρισκόταν στη Μικρά Ασία. Ο στρατός των Οθωμανών ήταν κατά πολύ υποδεέστερος αριθμητικά . Ο Βυζαντινός λόγιος Λαόνικος Χαλκοκονδύλης, καθώς και άλλες πηγές, αναφέρουν αριθμό 800 ανδρών, ωστόσο λόγω καλύτερης τακτικής, μέσω νυχτερινής αιφνιδιαστικής επίθεσης στο στρατόπεδό τους, ο Σαχίν Πασά νίκησε τον στρατό των Σέρβων πιάνοντάς τον κοιμώμενο, σκοτώνοντας τον Βασιλέα Βουκάσιν και τον Δεσπότη Ούγκλιεσα. Εκατοντάδες ήταν οι Σέρβοι που σκοτώθηκαν, ενώ εκατοντάδες ήταν αυτοί που πνίγηκαν στον ποταμό Έβρο κατά τη διάρκεια της φυγής τους. Μετά τη μάχη, αναφέρεται ότι ο ποταμός Έβρος έρεε κόκκινος από το αίμα των νεκρών.

Συνέπειες 
Η μάχη του Έβρου ήταν μία από τις πολλές στην ιστορία των σερβοτουρκικών πολέμων με το πέρας της οποίας η Μακεδονία, καθώς και άλλα τμήματα του ελλαδικού χώρου περιήλθαν υπό τον έλεγχο των Οθωμανών. Ήταν μέρος της εκστρατείας των Οθωμανών για την κατάληψη των Βαλκανίων, ενώ είχε προηγηθεί η κατάληψη της Σωζόπολης από τους ίδιους. Μετά τη μάχη έλαβε χώρα η κατάληψη της Δράμας, της Καβάλας και των Σερρών της σημερινής Ελλάδας. Ακολούθησε η μάχη του Κοσσυφοπεδίου το 1389.

Παραπομπές

Πηγές 

 Rossos, Andrew, Macedonia and the Macedonians, Hoover Institution Press Publications, 2008.
 Sedlar, Jean W., East Central Europe in the Middle Ages, 1000-1500, University of Washington Press, 1994.
 Stavrianos, L. S. The Balkans Since 1453, C. Hurst & Co. Publishers, 2000.
 Turnbull, Stephen R. The Ottoman Empire 1326-1699, Osprey Publishing, 2003.

Εξωτερικοί σύνδεσμοι 
 Μάχη του Ποταμού Έβρου Encyclopædia Britannica

Μάχες οθωμανικού στρατού
Μάχες του Μεσαίωνα
Σερβική Αυτοκρατορία
Ιστορία της Βουλγαρίας
Ιστορία της Οθωμανικής Αυτοκρατορίας
Ιστορία της Σερβίας
Ιστορία του Έβρου
Ντέιβιντ Χαντ

Ο Ντέιβιντ Ντοντ Χαντ (αγγλικά: David Dodd Hand, 23 Ιανουαρίου 1900 - 11 Οκτωβρίου 1986) ήταν Αμερικανός ανιμέιτορ και σκηνοθέτης κινουμένων σχεδίων, περισσότερο γνωστός για το έργο του στη Walt Disney Productions. Εργάστηκε σε πολυάριθμες ταινίες της Disney κατά τη διάρκεια της δεκαετία του 1930, ως που στις ταινίας Η Χιονάτη και οι εφτά νάνοι  και Μπάμπι, ανέλαβε την επίβλεψη στο σκηνοθετικό τμήμα. Περί το 1932 ήταν από τους κορυφαίος ανιμέιτορ της Disney, παρά τις κατηγορίες ότι εργαζόταν υπέρ το δέον "μηχανικά".

Το 1944, ο Χαντ αποχώρησε από την εταιρεία και πήγε στη Μεγάλη Βρετανία. Εκεί δούλεψε, μεταξύ άλλων, σε παιδικές σειρές. Όμως η εταιρεία, όπου εργαζόταν, δεν είχε την άδεια να κυκλοφορεί στις Ηνωμένες Πολιτείες, και το 1950 έκλεισε. Τότε ο Χαντ επέστρεψε στις ΗΠΑ και, συγκεκριμένα, στο Κολοράντο, όπου εκεί εργάστηκε για τα επόμενα 18 χρόνια στην εταιρεία Alexander Film Company, φτιάχνοντας διαφημιστικές ταινίες. Παρόλα αυτά, μετά θάνατον, η Disney τον τίμησε και τον έβαλε στους Disney Legends, to 1994.

Παραπομπές

Εξωτερικοί σύνδεσμοι 
 
 memoir of Gaumont British Animation
 David Hand's Disney Legends bio
 Animaland Model Sheets - The Cuckoo
 David Hand Productions

Άνθρωποι της Disney
Αμερικανοί σκηνοθέτες
Σκηνοθέτες κινουμένων σχεδίων
Αμερικανοί animators
Αδαμάντιος Κασαπίδης

Ο Αδαμάντιος Κασαπίδης (1909-1958) ήταν Έλληνας ιεράρχης του Οικουμενικού Πατριαρχείου. Διετέλεσε μητροπολίτης Περγάμου από το 1943 μέχρι και το θάνατό του.

Βιογραφία 
Γεννήθηκε το 1909 στη συνοικία Ξηροκρήνη (Κουρούτσεσμε) της Κωνσταντινούπολης. Γονείς του ήταν ο γιαννιώτικης καταγωγής Μιλτιάδης Κασάπογλου και η Θεοδώρα Δημίδη από τη Χίο. Φοίτησε αρχικά στη Σχολή του Μεσαχώρου και έπειτα στη Θεολογική Σχολή της Χάλκης από την οποία αποφοίτησε το 1930 με άριστα. Το ίδιο έτος χειροτονήθηκε διάκονος και εισήλθε στις υπηρεσίες του Οικουμενικού Πατριαρχείου Κωνσταντινουπόλεως, ενώ τρία χρόνια αργότερα έλαβε το βαθμό του πρεσβυτέρου. Αρχικά διετέλεσε κωδικογράφος, βοηθός γραμματέα και στη συνέχεια αρχιγραμματέας της Ιεράς Συνόδου. Υπό αυτή την ιδιότητα εκφώνησε στις 2 Ιανουαρίου του 1936 τον επικήδειο κατά τη διάρκεια της κηδείας του Πατριάρχη Φωτίου Β΄. Το 1937 αναδείχτηκε Μέγας Πρωτοσύγγελος και στις 9 Οκτωβρίου του 1943 χειροτονήθηκε μητροπολίτης Περγάμου, θέση που διατήρησε ως το θάνατό του. 

Παράλληλα συμμετείχε σε πολλές αποστολές του Πατριαρχείου όπως στο Άγιο Όρος και την Κύπρο το 1947. Μάλιστα κατά την παραμονή του στην Κύπρο μερίμνησε για την οργάνωση της Εκκλησίας και την εκλογή νέων επισκόπων (ένας εκ των οποίων ήταν και ο επίσκοπος Κιτίου και μετέπειτα αρχιεπίσκοπος αλλά και πρόεδρος της Κύπρου, Μακάριος). Για τη δράση του στην Κύπρο τιμήθηκε από το ελληνικό κράτος με την απονομή παράσημου. Παράλληλα αγωνίστηκε για την κατοχύρωση των προνομίων του Πατριαρχείου και της Θεολογικής Σχολής της Χάλκης, ανέπτυξε πλούσια φιλανθρωπική δράση στην Κωνσταντινούπολη και το 1956 εξέδωσε στην Αθήνα βιβλίο με συλλογή από κηρύγματα και ομιλίες του, με τίτλο Φως και Ζωή.

Απεβίωσε στις 25 Νοεμβρίου του 1958 στην Κωνσταντινούπολη λόγω καρδιακής προσβολής. Η κηδεία του πραγματοποιήθηκε την επόμενη μέρα στο Φανάρι και η σορός του ετάφη στο νεκροταφείο Σισλή.

Παραπομπές

Μητροπολίτες Περγάμου
Έλληνες ιεράρχες
Κατάλογος αντιβασιλέων της Ελλάδας

Αυτός είναι ο κατάλογος των Αντιβασιλέων της  Ελλάδας. Ο Αντιβασιλέας αντικαθιστούσε τον Βασιλέα όταν/και αν ήταν ανήλικος, απών ή ανίκανος να ασκήσει τα καθήκοντά του.

Δείτε επίσης
Κατάλογος Αρχηγών Κράτους της Ελλάδας
Πρόεδρος της Ελληνικής Δημοκρατίας
Πρωθυπουργός της Ελληνικής Δημοκρατίας
Μοναρχία της Ελλάδας

 
Πολιτική της Ελλάδας
Κατάλογοι που αφορούν την Ελλάδα
Τεντ Σιρς

Ο Τεντ Σιρς (αγγλικά: Ted Sears, 13 Μαρτίου 1900 - 22 Αυγούστου 1958) ήταν Αμερικανός ανιμέιτορ κατά τη διάρκεια της Χρυσής εποχή των Αμερικανικών κινουμένων σχεδίων. Εργάσθηκε, αρχικώς στην Fleischer Studios, τέλη του 1920 και αρχές 1930, ώσπου το 1931 εντάχθηκε στη Walt Disney Animation Studios. Ο Σιρς έχει συμμετάσχει, ως επικεφαλής του τμήματος ιστοριών, σε μεγάλες επιτυχίες της εταιρείας όπως το Η Χιονάτη και οι επτά νάνοι, το Πινόκιο, το Φαντασία, το Ντάμπο το ελεφαντάκι, Μπάμπι το ελαφάκι,  το Σταχτοπούτα, το Η Αλίκη στη Χώρα των Θαυμάτων, το Πίτερ Παν, το Η Λαίδη και ο Αλήτης και το Ωραία Κοιμωμένη. Ο Σιρς γεννήθηκε στη Μασαχουσέτη, μεγάλωσε στη Νέα Υόρκη και πέθανε στην Καλιφόρνια, σε ηλικία 58 ετών.

Παραπομπές

Εξωτερικοί σύνδεσμοι 

Αμερικανοί animators
Άνθρωποι της Disney
Μέριλ Ντε Μάρις

Ο Μέριλ Ντε Μάρις (αγγλικά: Merrill De Maris, 26 Φεβρουαρίου 1898 - 31 Δεκεμβρίου 1948) ήταν Αμερικανός σχεδιαστής κόμικς που εργάστηκε στη Disney για το King Features Syndicate. Επίσης, βοήθησε αρκετά τον Φλόιντ Γκόντφρεντσον, στο σχεδιασμό, αρχικών σχεδίων του Μίκι Μάους. Μαζί σχεδίασαν τον Φαντομά Μπολτ, τον επιθεωρητή Ο'Χάρα, αλλά και τον Ντετέκτιβ Κέισι. Οι δύο του έδωσαν το πλήρες όνομα του χαρακτήρα της Μίννι Μάους, Μινέρβα στην ιστορία κόμικ The Gleam.  Επίσης, βοήθησε και τον Καρλ Μπαρκς, σε μία από τις ιστορίες του Ντόναλντ Ντακ, με όνομα Too Many Pets. Εκτός αυτών, συμμετείχε και στην πρώτη κινηματογραφική παραγωγή της Disney, Η Χιονάτη και οι επτά νάνοι.

Παραπομπές

Εξωτερικοί σύνδεσμοι 

 Μερίλ Ντε Μάρις στο INDUCKS

Σχεδιαστές κόμιξ
NGC 777

Ο NGC 777 είναι ελλειπτικός γαλαξίας τύπου E1 στον αστερισμό Τρίγωνον. Έχει γωνιακή έκταση 2,8' × 2,2' και φαινόμενο μέγεθος +11,5 mag;. Τον ανακάλυψε ο αστρονόμος Ουίλιαμ Χέρσελ στις 12 Σεπτεμβρίου 1784.

Αναφορές 

0777
07584
01476
Τρίγωνον (αστερισμός)
Ελλειπτικοί γαλαξίες
Lucasfilm

Η Lucasfilm Ltd. LLC είναι αμερικανική κινηματογραφική και τηλεοπτική εταιρεία παραγωγής που βρίσκεται στο Letterman Digital Arts Center, του Σαν Φρανσίσκο της Καλιφόρνια. Η εταιρεία είναι ευρέως γνωστή για τις σειρές ταινιών Star Wars και Indiana Jones, αλλά, επίσης, και για την εξέλιξη των σπέσιαλ εφέ, του ήχο και του computer animation. Ο ιδρυτής της εταιρείας είναι ο σκηνοθέτης Τζορτζ Λούκας, ο οποίος τη δημιούργησε το το 1971, αρχικά στο Σαν Ραφαέλ της Καλιφόρνια. Περί το 2005, οι περισσότερες λειτουργίες της εταιρείας μεταφέρθηκαν στο Σαν Φρανσίσκο. Το 2012, η The Walt Disney Company αγόρασε την εταιρεία αντί του ποσού των 4.06 δισεκατομμυρίων δολαρίων.

Παραπομπές

Εξωτερικοί σύνδεσμοι 
 
 
 Lucasfilm στο Wookieepedia

Κινηματογραφικές εταιρίες παραγωγής
Εταιρείες ιδρυθείσες το 1971
The Walt Disney Company
Εξαγορές της Disney
SMS Βραδεμβούργο

Το SMS Βραδεμβούργο ήταν το πρώτο προ-Ντέντνοτ θωρκτό της Κλάσης Βραδεμβούργο και το πρώτο θωρικτό της Γερμανίας. Πήρε το όνομά του από τη γερμανική επαρχία Βραδεμβούργο. Η ναυπήγησή του ξεκίνησε στις αρχές του 1890. Πριν από αυτο το Γερμανικό Ναυτικό είχε κατασκευάσει μόνο θωρικτά παράκτιας άμυνας και θωρακισμένες φρεγάτες. Το Βαρεμβούργο μαζί με τα άλλα τρία αδελφά πλοία του ήταν μοναδικό για την εποχή του καθώς διαίθεταν 6 βαριά πυροβόλα αντί των 4 που είχαν τα τότε πλοία των άλλων στόλων.

Η πρώτη του μεγάλη επιχείρηση έγινε το 1900, όταν μαζί με τα αδελφά πλοία του στάλθηκε στη Κίνα για την καταστολή μιας εξέγερσης. Μετά την επιστροφή στη Γερμανία το Βραδεμβούργο και τα αδελφά πλοία του (εκτός του Γουόρθ) έλαβαν μέρος σε γυμνάσια του στόλου το 1902. Στις αρχές της δεκαετίας του 1900 και τα τέσσερα αυτα πλοία ανακαινήσθηκαν ριζικά. Ωστόσο, στις αρχές το Α΄ Παγκόσμιος Πόλεμος ήταν απαρχαιομένο και υπηρέτησε σε επιχειρήσεις περιορησμένης κλίμακας, αρχικά ως πλοίο παράκτιας άμυνας και κυρίως ως πλοίο στρατώνας. Ακολουθεί το τέλος του πολέμου και ο παροπλησμός του το 1919.

Γερμανικά πολεμικά πλοία του Α' Παγκοσμίου Πολέμου
Σάντος (πόλη)

Η Σάντος (πορτογαλικά: Santos [ˈsɐ̃tus]) είναι πόλη-λιμάνι και δήμος στην πολιτεία Σάο Πάολο, Βραζιλία. Η πόλη εκτιμάται ότι έχει πληθυσμό 433.966 κατοίκους, όσον αφορά στο 2015, και αποτελεί τμήμα της μητροπολιτικής περιοχής Μπαϊσάντα Σαντίστα, η οποία έχει πληθυσμό 1,7 εκατομμύρια και της οποίας είναι ο πολυπληθέστερος δήμος. Η πόλη βρίσκεται εν μέρει στο νησί Σάο Βισέντε, στο οποίο βρίσκεται τόσο η πόλη Σάντος και η πόλη Σάο Βισέντε, και εν μέρει στην ενδοχώρα. Απέχει περίπου 80 χιλιόμετρα από το Σάο Πάολο. Η Σάντος ιδρύθηκε το 1546 από τον Πορτογάλο εξερευνητή Μπρας Κούμπας. Στην πόλη έχει την έδρα η ποδοσφαιρική ομάδα Σάντος ΦΚ (Santos FC)

Παραπομπές

Εξωτερικοί σύνδεσμοι
 

Πόλεις της Βραζιλίας
Κουρούπα

Η Κουρούπα είναι βουνό στη δυτική Κρήτη και συγκεκριμένα στο νοτιοδυτικό Ρέθυμνο. Το υψόμετρο της κορυφής Κουρούπα είναι τα 1,001 μ. (984μ. σύμφωνα με τη γεωγραφική υπηρεσία στρατού). Επίσης στο βουνό υπάρχουν οι κορυφές Κορακιάς στα 736μ. που ήταν Μινωϊκός τόπος λατρείας απο τα αρχαία χρόνια και η Κυριμιανού στα 805μ. που ήταν οικισμός των αρχαίων Κρητών ανάμεσα στο 12ο και στον 8ο αιώνα π.Χ.
Ο ορεινός όγκος των Λευκών Ορέων εκτείνεται και ανατολικότερα απο τα Σφακιά, στα νότια του Νομού Ρεθύμνης, δημιουργώντας μια μικρή οροσειρά παράλληλη προς την παράλια ζώνη του νομού που συμπεριλαμβάνει τις κύριες κορυφές Κρυονερίτη και Κουρούπα. Στα νοτιοανατολικά του βουνού βρίσκεται το γνωστό Κουρταλιώτικο φαράγγι και στα βορειοδυτικά το Φαράγγι του Κοτσυφού. Στη κορυφή της Κουρούπας βρίσκεται μία κεραία τηλεπικοινωνιών και ο σύγχρονος ναός του Αγίου Πνεύματος (Δευτέρα της Πεντηκοστής), που κτίστηκε σε αντικατάσταση του παλαιού ομώνυμου ναού, που βρίσκεται λίγα μέτρα μακρύτερα, μισογκρεμισμένος. Η κορυφή είναι προσβάσιμη από δύο χωματόδρομους οι οποίοι στα μισά της διαδρομής ενώνουν μεταξύ τους. Ο ένας ξεκινάει από το χωριό Ατσιπάδες στη βόρεια πλευρά του βουνού και ο άλλος λίγο πιο χαμηλά απο το χωριο Κοξαρέ επίσης στη βόρεια πλευρά του βουνού. Στη νότια πλευρά βρίσκονται τα χωριά Ασώματος, Μαριού και Μύρθιος ενώ στη βορειοδυτική ο οικισμός Κάνεβος. Απο τη κορυφή ο επισκέπτης έχει θέα προς το Λιβυκό πέλαγος, όλο το νότιο Ρέθυμνο και τα Σφακιά.

Η περιοχή αυτή στα νότια παράλια του Νομού Ρεθύμνου, είναι πολύ σημαντική για τη διατήρηση του Γυπαετού αφού εδώ αναπαράγεται ένα από τα τέσσερα τελευταία αναπαραγωγικά ζευγάρια τόσο της Κρήτης όσο και των Βαλκανίων. Εδώ βρίσκουν εξάλλου καταφύγιο κι άλλα είδη προτεραιότητας όπως τα Όρνια (15 αναπαραγωγικά ζευγάρια), ο Χρυσαετός (ένα ζευγάρι) και ο Σπιζαετός (ένα ζευγάρι). Η σημασία της περιοχής για τα αρπακτικά εξηγείται κι από τη γεωγραφική της θέση αφού η Κουρούπα είναι συνδετικός κρίκος ανάμεσα στα βουνά των Λευκών Ορέων (ως τελευταίο παρακλάδι στο Ν. Ρεθύμνης) και εκείνων της Κεντρικής και ΝοτιοΑνατολικής Κρήτης (Ψηλορείτης και Κέδρος).

"Σαν δαμόκλειος σπάθη ορθώνεται πάνω από το χωριό Κοξαρέ, το γιγάντιο πετροβούνι Κουρούπα, με τις μαρμαίρουσες χαράδρες του και τις παράξενες σε σχήματα εσοχές και εξοχές του, τα μυτερά λοφάκια του και τις ριχτές πλαγιές του."

Βουνά της Κρήτης
Ένωση Ποδοσφαιρικών Σωματείων Δράμας

Η Ένωση Ποδοσφαιρικών Σωματείων Δράμας (Ε.Π.Σ.Δ.) είναι το όργανο διοίκησης του ποδοσφαίρου στο νομό Δράμας. Εδρεύει στη Δράμα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Προγενέστερή της ήταν η Ένωση Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.), η οποία ήταν υπεύθυνη για το άθλημα στους νομούς Καβάλας και Δράμας. Το 1963, τα σωματεία της Δράμας διαχωρίστηκαν από την ΕΠΣΑΜ, οπότε και προέκυψε η Ένωση Ποδοσφαιρικών Σωματείων Δράμας.

Πρωτάθλημα 

Η δομή του πρωταθλήματος της Ε.Π.Σ. Δράμας είναι η εξής:

 Α΄ Κατηγορία
 Β΄ Κατηγορία
 1ος Όμιλος
 2ος Όμιλος

Πρωταθλήτριες 

Πηγή: ΕΠΣ Δράμας: Αρχείο Πρωταθλημάτων (1983-2017)

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Δράμας.

Τελικοί 

Πηγή: ΕΠΣ Δράμας: Αρχείο Κυπελλούχων

Το δυναμικό της ΕΠΣ

Μικτές - Τίτλοι
Κύπελλο Περιφερειών ποδοσφαίρου ανδρών: 
Φιναλίστ: 2004

Παραπομπές

Εξωτερικοί σύνδεσμοι 
 

 
Αθλητισμός στη Δράμα
Ένωση Ποδοσφαιρικών Σωματείων Έβρου

Η Ένωση Ποδοσφαιρικών Σωματείων Έβρου (Ε.Π.Σ.Ε.) είναι το όργανο διοίκησης του ποδοσφαίρου στο νομό Έβρου. Ιδρύθηκε το 1969, εδρεύει στην Αλεξανδρούπολη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η «Ένωση Ποδοσφαιρικών Σωματείων Έβρου» συστάθηκε το 1969, έπειτα από την απόσχιση των σωματείων του νομού Έβρου από την Ένωση Ποδοσφαιρικών Σωματείων Θράκης.

Πρωτάθλημα 

Η δομή του πρωταθλήματος της Ε.Π.Σ. Έβρου είναι η εξής:

 Α΄ Κατηγορία 
 Β΄ Κατηγορία

Πρωταθλήτριες

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Έβρου.

Τελικοί 

        
1 Την περίοδο 2019–20 η διοργάνωση του κυπέλλου διεκόπη λόγω της πανδημίας του κορονοϊού. Μέσω της διαδικασίας της κλήρωσης μεταξύ των εναπομείναντων ομάδων, Α.Ε. Διδυμοτείχου, Γ.Σ. Ένωση Οινόης, Εθνικός Νεοχωρίου, Π.Σ. Ένωση Αλεξανδρούπολης, Ιπποκράτης Αλεξανδρούπολης, Ατρόμητος Άβαντας και Ακρίτας Δαδιάς, αναδείχθηκε το ζευγάρι του τελικού και η κυπελλούχος ομάδα, Α.Ε. Διδυμοτείχου που την επόμενη σεζόν συμμετείχε στο Κύπελλο Ελλάδας.2 Την περίοδο 2020–21 η διοργάνωση του κυπέλλου, όπως και τα τοπικά πρωταθλήματα, διακόπηκαν λόγω νέας έξαρξης της πανδημίας του κορονοϊού. Κατόπιν αποφασίστηκε η οριστική τους ματαίωση, θεωρούμενα ως μη γενόμενα.

Το δυναμικό της ΕΠΣ

Παραπομπές

Εξωτερικοί σύνδεσμοι 
 

 
Αθλητισμός στον Έβρο
Ένωση Ποδοσφαιρικών Σωματείων Θεσπρωτίας

Η Ένωση Ποδοσφαιρικών Σωματείων Θεσπρωτίας (Ε.Π.Σ.Θ.) είναι το όργανο διοίκησης του ποδοσφαίρου στο νομό Θεσπρωτίας. Ιδρύθηκε το 1984, εδρεύει στην Ηγουμενίτσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η «Ένωση Ποδοσφαιρικών Σωματείων Θεσπρωτίας» ιδρύθηκε το 1984. Μέχρι τότε οι σύλλογοι του νομού συμμετείχαν στο πρωτάθλημα της ΕΠΣ Κέρκυρας.

Πρωτάθλημα 

Η δομή του πρωταθλήματος της Ε.Π.Σ. Θεσπρωτίας μέχρι και την περίοδο 2017-18 ήταν η εξής:

 Α1 Κατηγορία
 Α2 Κατηγορία

Από την περίοδο 2018-19 το πρωτάθλημα διεξάγεται σε μια κατηγορία.

Πρωταθλητές ΕΠΣ Θεσπρωτίας 
Οι σύλλογοι που κατέκτησαν το πρωτάθλημα ΕΠΣ Θεσπρωτίας ανά αγωνιστική περίοδο:

Σύνολο

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Θεσπρωτίας.

Τελικοί κυπέλλου ΕΠΣ

Σύνολο τίτλων και συμμετοχές στους τελικούς

Σούπερ Καπ

Τελικοί Σούπερ Καπ

Σύνολο τίτλων και συμμετοχές στους τελικούς

Το δυναμικό της ΕΠΣ

Συμμετοχές ομάδων Ε.Π.Σ.Θ. στα εθνικά πρωταθλήματα 
Οι συμμετοχές των ομάδων της ΕΠΣ Θεσπρωτίας στις 4 εθνικές κατηγορίες,ασχέτως των ονομασιών που είχαν κατά καιρούς.

Ο Θεσπρωτός έχει μια συμμετοχή στην Γ εθνική και μια στην Δ εθνική όντας μέλος της ΕΠΣ Κέρκυρας, οι οποίες προσμετρούνται στον πίνακα.

Ο Άρης Φιλιατών έχει μια συμμετοχή στην Γ εθνική όντας μέλος της ΕΠΣ Κέρκυρας, η οποία προσμετράται στον πίνακα.

Παραπομπές

Εξωτερικοί σύνδεσμοι
Ένωση Ποδοσφαιρικών Σωματείων Θράκης

Η Ένωση Ποδοσφαιρικών Σωματείων Θράκης (Ε.Π.Σ.Θ.) είναι το όργανο διοίκησης του ποδοσφαίρου στο νομό Ροδόπης. Ιδρύθηκε το 1928, εδρεύει στην Κομοτηνή και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η ιστορία της ένωσης ξεκινά στη Θεσσαλονίκη το 1928, έπειτα από την αποχώριση των σωματείων της Θράκης από την Ένωσιν Ποδοσφαιρικών Σωματείων Μακεδονίας - Θράκης (ΕΠΣΜΘ), ενώ αργότερα, το 1930, τα σωματεία των περιοχών της Ανατολικής Μακεδονίας αποσχίσθηκαν από την Ένωσιν Ποδοσφαιρικών Σωματείων Μακεδονίας, ιδρύοντας στην Καβάλα την Ένωσιν Ποδοσφαιρικών Σωματείων Ανατολικής Μακεδονίας (ΕΠΣΑΜ).

Η «Ένωσις Ποδοσφαιρικών Σωματείων Θράκης» (ΕΠΣΘ) αναγνωρίστηκε επίσημα στην Ξάνθη το 1947. Ως έδρα της ΕΠΣΘ ορίστηκε η Κομοτηνή. Στην πορεία, τα σωματεία του νομού Έβρου αποσχίσθηκαν από την ΕΠΣΘ, δημιουργώντας την Ένωση Ποδοσφαιρικών Σωματείων Έβρου (ΕΠΣΕ) το 1969 και εννέα χρόνια αργότερα, το 1978 έρχεται η σειρά των σωματείων του νομού Ξάνθης να αποσχισθούν από την ΕΠΣΘ, δημιουργώντας την Ένωση Ποδοσφαιρικών Σωματείων Ξάνθης (ΕΠΣΞ).

Πρωτάθλημα 

Η δομή του πρωταθλήματος της Ε.Π.Σ. Θράκης είναι η εξής:

 Α1 Κατηγορία
 Α2 Κατηγορία
 Β΄ Κατηγορία
 Γ΄ Κατηγορία

Πρωταθλήτριες

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Θράκης.

Τελικοί

Το δυναμικό της ΕΠΣ

Μικτές - Τίτλοι
Κύπελλο Περιφερειών ποδοσφαίρου ανδρών: 
Φιναλίστ: 2014
Πανελλήνιο Πρωτάθλημα Μικτών Παίδων (1): 2009

Παραπομπές

Εξωτερικοί σύνδεσμοι
Ένωση Ποδοσφαιρικών Σωματείων Καρδίτσας

Η Ένωση Ποδοσφαιρικών Σωματείων Καρδίτσας (Ε.Π.Σ.Κ.) είναι το όργανο διοίκησης του ποδοσφαίρου στο νομό Καρδίτσας. Εδρεύει στην Καρδίτσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η «Ένωση Ποδοσφαιρικών Σωματείων Καρδίτσας» συστάθηκε το 1968, έπειτα από την απόσχιση των ποδοσφαιρικών σωματείων του νομού Καρδίτσας από την Ένωση Ποδοσφαιρικών Σωματείων Θεσσαλίας.

Τα ιδρυτικά σωματεία της Ε.Π.Σ. Καρδίτσας ήταν οι εξής αναγνωρισμένοι σύλλογοι:

Αθλητικός Σύλλογος Καρδίτσης «η Αναγέννησις»
Αθλητικός Σύλλογος Καρδίτσης «ο Εθνικός»
Αθλητικός Όμιλος «η Καρδίτσα»
Αθλητικός Σύλλογος Παλαμά «ο Ατρόμητος»
Αθλητικός Όμιλος Λεονταρίου «ο Λέων»
Αθλητικός Όμιλος Καρδιτσομαγούλης «ο Ηρακλής»
Αθλητικός Επιμορφωτικός Όμιλος Μασχολουρίου «η Δόξα»
Αθλητικός Σύλλογος Αρτεσιανού «ο Διγενής»

Πρωτάθλημα 

Η δομή του πρωταθλήματος της Ε.Π.Σ. Καρδίτσας είναι η εξής:

 Α΄ Κατηγορία
 Α1 Κατηγορία
 Β΄ Κατηγορία
 Α΄ Όμιλος
 Β΄ Όμιλος
 Γ΄ Κατηγορία

Πρωταθλήτριες ΕΠΣ Καρδίτσας 
Οι πρωταθλήτριες της ΕΠΣ Καρδίτσας από την περίοδο 1968-69

Πηγή Ε.Π.Σ. Καρδίτσας

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Καρδίτσας.

Τελικοί Κυπέλλου ΕΠΣΚ 
Οι τελικοί του κυπέλλου της Ένωσης από το 1976-77

Πηγή Ε.Π.Σ. Καρδίτσας

Σούπερ Καπ

Τελικοί Σούπερ Καπ 
Οι αγώνες του σούπερ καπ ή κύπελλο ευ αγωνίζεσθαι

Το δυναμικό της ΕΠΣ

Δείτε επίσης 
Ένωση Ποδοσφαιρικών Σωματείων Θεσσαλίας

Παραπομπές

Εξωτερικοί σύνδεσμοι 
 

 
Αθλητισμός στην Καρδίτσα
Ένωση Ποδοσφαιρικών Σωματείων Ξάνθης

Η Ένωση Ποδοσφαιρικών Σωματείων Ξάνθης (Ε.Π.Σ.Ξ.) είναι το όργανο διοίκησης του ποδοσφαίρου στο νομό Ξάνθης. Εδρεύει στην Ξάνθη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η «Ένωση Ποδοσφαιρικών Σωματείων Ξάνθης» ιδρύθηκε το 1978, κατόπιν απόσχισης των σωματείων του νομού Ξάνθης από την Ένωση Ποδοσφαιρικών Σωματείων Θράκης.

Πρωτάθλημα 

Η δομή του πρωταθλήματος της Ε.Π.Σ. Ξάνθης είναι η εξής:

 Α΄ Κατηγορία
 Β΄ Κατηγορία
 Γ΄ Κατηγορία

Πρωταθλήτριες 

Πηγή: ΕΠΣΞ

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Ξάνθης. Η ομάδα που ανακηρύσεται κυπελλούχος Ε.Π.Σ. Ξάνθης, αποκτά το δικαίωμα συμμετοχής στο Κύπελλο Ερασιτεχνών.

Τελικοί 

Πηγή: ΕΠΣΞ

Το δυναμικό της ΕΠΣ

Έμβλημα 
Το έμβλημα της Ένωσης Ποδοσφαιρικών Σωματείων Ξάνθης αποτελείται απο την προτομή του Δημόκριτου.

Μικτές - Τίτλοι 
Κύπελλο Περιφερειών ποδοσφαίρου ανδρών (1): 2016 
Φιναλίστ (1): 2018 
Πανελλήνιο Πρωτάθλημα Μικτών Νέων (1): 2009 
Πανελλήνιο Πρωτάθλημα Μικτών Παίδων (1): 2008

Δείτε επίσης
Ένωση Ποδοσφαιρικών Σωματείων Θράκης

Παραπομπές

Εξωτερικοί σύνδεσμοι 
 

 
Αθλητισμός στην Ξάνθη
Ένωση Ποδοσφαιρικών Σωματείων Σερρών

Η Ένωση Ποδοσφαιρικών Σωματείων Σερρών (Ε.Π.Σ.Σ.) είναι το όργανο διοίκησης του ποδοσφαίρου στο νομό Σερρών. Εδρεύει στις Σέρρες και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η Ένωση Ποδοσφαιρικών Σωματείων Σερρών συστάθηκε το 1955. 

Διατελέσαντες Πρόεδροι:

1955 Οικονόμου Στέφανος (ΑΠΟΛΛΩΝ Σερρών), Σιββάς Ιωάννης (ΗΡΑΚΛΗΣ Σερρών), Χατζημιχαήλ Νικόλαος (ΟΡΦΕΑΣ Σερρών)Χρίστογλου Ιωάννης (ΕΘΝΙΚΟΣ Σιδ/στρου), Πασχαλιάς Απόστολος (Μ.ΑΛΕΞΑΝΔΡΟΣ Ηράκλειας), Τσιάγκας Θεοδόσιος (Μ.ΑΛΕΞΑΝΔΡΟΣ Χρυσού), Βιτσικάνος Ιωάννης (ΒΙΣΑΛΤΗΣ Νιγρίτας)

1956 – 1960 Θεοδοσίου Γρηγόριος

1960 – 1971 Χατζηαθανασιάδης Ευάγγελος

1971 – 1974 Ελευθεριάδης Δημήτριος

1974 – 1976 Αμπατζής Γεώργιος

1976 – 1983 Χρηστίδης Γεώργιος

1983 – 1992 Χατζηαθανασιάδης Αθανάσιος

1992 – 2017 Χριστοφορίδης Χριστόφορος

2017 – 2021 Χατζηπαντελής Αθανάσιος

2021 – σήμερα Νίκος Κατσαβάκης

Πρωτάθλημα 

Η δομή του πρωταθλήματος της Ε.Π.Σ. Σερρών είναι η εξής:

 Επίλεκτη Κατηγορία 
 Ανώτερη Κατηγορία 
 Β΄ Κατηγορία

Πρωταθλήτριες 

  ,

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Σερρών.

Τελικοί 

 , ,

Μικτές ΕΠΣ Σερρών
Η ΕΠΣ Σερρών έχει εκπροσωπηθεί τρεις φορές σε τελικό Πανελληνίου πρωταθλήματος μικτών κι έχει κατακτήσει δύο κύπελλα. Οι τελικοι έχουν ως εξής.

Παίδες
1992: ΕΠΣ Σερρών - ΕΠΣ Μεσσηνίας 1-0. Την ΕΠΣ Σερρών αποτελούσαν οι εξης ποδοσφαιριστές: Χρ.Ηλιόπουλος, Βαγενάς, Αλ.Καπρινιώτης,  Στ.Γαλάνης (αρχηγός), Αθ.Ταπάτσης, Δ.Γκόγκας, Πετρ.Κουρτίδης, Ηλ.Καπλανίδης, K.Χατζημαργαρίτης, I.Χατζής, Αθ.Καλαποτλής (τερματοφύλακας),Σωτ.Κωνσταντινίδης, N.Μεσέρδης, K.Βαλλιάνης, Δ.Παπαϊωάννου. Προπονητής ήταν ο Μιχάλης Παυλίδης.

Νέοι
1994: ΕΠΣ Σερρών - ΕΠΣ Αθήνας 1-1, πέναλτι 2-0 (Χρήστος Ηλιόπουλος - Γιώργος Καραγκούνης πέν.)Την ΕΠΣ Σερρών αποτελούσαν οι εξης ποδοσφαιριστές: K.Χατζημαργαρίτης, Ν.Δήμου, Αλ.Καπρινιώτης, N.Μεσέρδης, K.Βαλλιάνης, Στ.Γαλάνης, Δ.Γκόγκας, Πετρ.Κουρτίδης, Ηλ.Καπλανίδης, I.Χατζής, Αθ.Καλαποτλής (τερματοφύλακας), Σωτ.Κωνσταντινίδης (αρχηγός), Χρ.Ηλιόπουλος, Θεοχ.Παυλίδης (τερματοφύλακας), Δ.Παπαϊωάννου. Προπονητής ήταν ο Παύλος Χατζησαββίδης. 

2008: ΕΠΣ Σερρών - ΕΠΣ Ηρακλείου 1-2 (Ηλίας Γκάλιος - Δωματάς, Μανώλης Τζανακάκης 93').Προπονητής ήταν ο Μανώλης Παπαδόπουλος.

Το δυναμικό της ΕΠΣ

Σημειώσεις

Παραπομπές

Εξωτερικοί σύνδεσμοι
Ένωση Ποδοσφαιρικών Σωματείων Χαλκιδικής

Η Ένωση Ποδοσφαιρικών Σωματείων Χαλκιδικής (Ε.Π.Σ.Χ.) είναι το όργανο διοίκησης του ποδοσφαίρου στο νομό Χαλκιδικής. Ιδρύθηκε το 1968, εδρεύει στον Πολύγυρο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Η Ένωση Ποδοσφαιρικών Σωματείων Χαλκιδικής συστάθηκε το 1968. Τα προηγούμενα χρόνια κάποια πρωταθλήματα (π.χ. 1963 και 1964) διεξήχθησαν από την Ε.Π.Σ. Μακεδονίας.

Πρωτάθλημα 

Η δομή του πρωταθλήματος της Ε.Π.Σ. Χαλκιδικής είναι η εξής:

 Α1΄ Κατηγορία
 Α΄ Κατηγορία
 Βόρειος Όμιλος
 Νότιος Όμιλος
 Β΄ Κατηγορία
 Βόρειος Όμιλος
 Νότιος Όμιλος

Πρωταθλήτριες 

Πηγή:

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Χαλκιδικής.

Τελικοί

Το δυναμικό της ΕΠΣ

Σημειώσεις

Παραπομπές

Πηγές 
 Πρωταθλητές ΕΠΣ ΧΑΛΚΙΔΙΚΗΣ, Ελληνικό Ερασιτεχικό Ποδόσφαιρο

Εξωτερικοί σύνδεσμοι
Ένωση Επαγγελματικού Ποδοσφαίρου Α2 και Β΄ Εθνικής Κατηγορίας

Η Ένωση Επαγγελματικού Ποδοσφαίρου Α2 Εθνικής Κατηγορίας (ΕΕΠ Α2 Εθνικής) ή Super League 2,  αποτελεί Νομικό Πρόσωπο Ιδιωτικού Δικαίου (ΝΠΙΔ) με έδρα την Αθήνα και είναι υπεύθυνη για τη διεξαγωγή του επαγγελματικού πρωταθλήματος ποδοσφαίρου της  δεύτερης εθνικής κατηγορίας στην Ελλάδα.

Ιδρύθηκε το 2006 ως «Ένωση Επαγγελματικού Ποδοσφαίρου Β' και Γ' Εθνικής (ΕΕΠ Β΄ και Γ΄ Εθνικής)», μετονομαζόμενη από «Ένωση Ποδοσφαιρικών Ανωνύμων Εταιρειών (ΕΠΑΕ)», και ανέλαβε τη διεξαγωγή των πρωταθλημάτων της Β΄ και Γ΄ Εθνικής Κατηγορίας.

Από το 2010, χρησιμοποιούσε τη διακριτική ονομασία «Football League», όπως και οι κατηγορίες Β΄ Εθνική ως «Football League» και Γ΄ Εθνική ως «Football League 2», χρησιμοποιώντας πλέον τα διακριτικά σήματα των δύο πρωταθλημάτων. Από το 2013 και κατά την περίοδο αναδιάρθρωσης των ελληνικών πρωταθλημάτων ποδοσφαίρου, ήταν υπεύθυνη για τη διοργάνωση μόνο του επαγγελματικού πρωταθλήματος Β΄ Εθνικής (Football League). Αν και τυπικά δεν είχε αλλάξει επωνυμία , απο το 2013 εως το 2019 αναφέρονταν ως  ΕΕΠ Β΄ Εθνικής.

Με την αναδιάρθρωση του 2019 και τη δημιουργία της Σούπερ Λιγκ 2 μετονομάστηκε σε «Ένωση Επαγγελματικού Ποδοσφαίρου Α2 και Β΄ Εθνικής Κατηγορίας (Super League 2 - Football League)» και ανέλαβε τη διοργάνωση τόσο της Β' Εθνικής όσο και της νέας Α2 Εθνικής Κατηγορίας.

Με την αναδιάρθωση του 2021 και την κατάργηση της Football League, ονομάζεται πλέον «Ένωση Επαγγελματικού Ποδοσφαίρου Α2 Εθνικής Κατηγορίας Super League 2», απλούστερα Super League 2.

Αρμοδιότητες 
Ως τακτικό μέλος της Ελληνικής Ποδοσφαιρικής Ομοσπονδίας (Ε.Π.Ο.) μετέχει στο Διοικητικό Συμβούλιο της ΕΠΟ με αντιπροσώπους της.

Οργανωτική δομή 
Η λειτουργία της Football League βασίζεται στη Γενική Συνέλευση, το Διοικητικό Συμβούλιο, και τα Δικαιοδοτικά Πειθαρχικά όργανα.

Γενική Συνέλευση 
Τη Γενική Συνέλευση απαρτίζουν όλα τα μέλη της Football League.

Διοικητικό Συμβούλιο 
Η τρέχουσα σύνθεση του Διοικητικού Συμβουλίου της Football League είναι η εξής:

Επιτροπές 

 Πρωτοβάθμια Πειθαρχική Επιτροπή

Δείτε επίσης 
 Σύστημα ποδοσφαιρικών πρωταθλημάτων Ελλάδας

Παραπομπές

Εξωτερικοί σύνδεσμοι 
 Επίσημη ιστοσελίδα  της Super League 2

Ποδοσφαιρικές Ομοσπονδίες Ελλάδας